Το **Omega Channel** είναι κυπριακός ιδιωτικός τηλεοπτικός σταθμός εθνικής (παγκύπριας) εμβέλειας, με έδρα τον Στρόβολο. Το πρόγραμμά του περιλαμβάνει ξένες σειρές, εκκλησιαστικές, παιδικές εκπομπές και τακτικά δελτία ειδήσεων. Μεταδίδεται επίγεια ψηφιακά (ελεύθερα και συνδρομητικά) και διαδικτυακά σε όλη την Κύπρο.

Ιστορία
-------

Το Omega ξεκίνησε ως "Ο Λόγος" στις 25 Απριλίου 1992, αποτελεί τον πρώτο ιδιωτικό σταθμό στην Κύπρο και ανήκει εξ ολοκλήρου στην Εκκλησία της Κύπρου. Μέχρι το 1999 διατηρούσε συνεργασία με τους ελληνικούς τηλεοπτικούς σταθμούς Mega, Star και τον τότε ΣΚΑΪ (νυν Alpha). Από το 1999, το "Λόγος TV" υπέγραψε συμφωνία διαχείρισης του σταθμού με την Ελληνική "Τηλέτυπος Α.Ε." και μετέπειτα διαβιβάστηκε με το διακριτικό σήμα του *Mega Channel* στα τέλη του έτους (11 Οκτωβρίου).

Το κανάλι, ειδικότερα τα πρώτα χρόνια, μετέδιδε αποκλειστικά ελληνικές παραγωγές, με εξαίρεση τα δελτία ειδήσεων.

Μέσω αυτής συστάθηκε στις 5 Ιουνίου του 2000 η "Τηλέτυπος Κύπρου ΛΤΔ" η οποία ανέλαβε την διαχείριση του καναλιού μέχρι τις 11 Σεπτεμβρίου 2015 που χρεοκόπησε και την διαδέχτηκε η "Τηλέτυπος Υπηρεσίες ΛΤΔ" η οποία συστάθηκε επίσης από την (τότε) Ελληνική μητρική του Mega εφτά μήνες πριν.

Τον Σεπτέμβριο του 2015, η διαχείριση του καναλιού πέρασε αποκλειστικά στην Εκκλησία διατηρώντας το όνομα *MEGA* και ξεκινώντας εκ νέου συνεργασία και με το Star Channel.

Στις 18 Οκτωβρίου 2016, λόγω των οικονομικών προβλημάτων που υπήρχαν στο ελληνικό κανάλι και την αποφυγή πληρωμής για την χρήση του ονόματος στην Τηλέτυπος Α.Ε. το παγκύπριο κανάλι μετονομάστηκε μεταβατικά σε *MegaOne* με την πύλη ειδήσεων "Live News" να μετονομάζεται σε "TVOne News". Στις 4 Σεπτεμβρίου 2017 μετονομάστηκε σε *TVOne* και την επόμενη χρονιά (25 Οκτωβρίου) πήρε την σημερινή του ονομασία σε *Omega* με το "TVOne News" να μετατρέπεται στο "Omega Live".

Συνεργασίες
-----------

Ως **MEGA Κύπρου** καθώς συνεργαζόταν από το 1999 με τον ομότιτλο και (τότε) αδελφό σταθμό μετέδωσε προγράμματα και του μητρικού Ελληνικού και δικά του, όπως οι σειρές "Το σίριαλ" (1996), "Τα Ψάρκα" (2000), "Γυμνοί Άγγελοι" (2010), "9 Μήνες" (2015) κ.ά. Ο ελληνικός σταθμός από το 2016 και έπειτα, λόγω των οικονομικών προβλημάτων που αντιμετώπιζε, είχε καταληφθεί από τους απλήρωτους εργαζόμενους του προβάλλοντας πρόγραμμα από το αρχείο του σε επανάληψη και έκλεισε στις 28 Οκτωβρίου 2018, για να επαναλειτουργήσει στις 17 Φεβρουαρίου 2020, υπό την ιδιοκτησία της Alter Ego Media. Σήμερα το Mega, έχει συνεργασία με τον Alpha Κύπρου που έχει κοινή έδρα με την διαχειρίστρια εταιρεία του Omega.

Επίσης συνεργάζεται από τις 20 Σεπτεμβρίου 2018, και με τον ελληνικό σταθμό OPEN το οποίο με την παλιά του ονομασία και ιδιοκτησία (Epsilon TV) συνεργαζόταν με τον κυπριακό σταθμό Plus TV, ενώ πρωτύτερα είχε συνεργασία και με το Capital TV Λεμεσού, με αποτέλεσμα ορισμένες εκπομπές του πρώην Ελληνικού Epsilon TV, να προβάλλονται ταυτόχρονα και από τους δύο σταθμούς. Ωστόσο τα δύο παγκύπρια κανάλια (Omega και Plus) βρίσκονταν για ένα διάστημα, σε διαμάχη, σχετικά με την συνεργασία τους με το OPEN Ελλάδος. Το Omega είχε μεταδώσει στην Κύπρο, και προγράμματα του OPEN, μερικά εκ των οποίων τις τηλεοπτικές σειρές "Ο Πρίγκιπας της Φωτιάς", "Ελεύθερη Σχέση", "Ου Φονεύσεις", "Για πάντα παιδιά" και πιο πρόσφατα "Το Κόκκινο Ποτάμι", αλλά και την εκπομπή "Για την Παρέα" του Νίκου Μουτσινά.

Ιδιοκτησία
----------

Στις 29 Ιανουαρίου 1991 ιδρύθηκε η Πληροφοριακή και Πολιτιστική Εταιρεία με την επωνυμία *Ο Λόγος* που λειτουργεί ως ετερόρρυθμος συνεταιρισμός με έδρα το μέγαρο της Ιεράς Αρχιεπισκοπής Κύπρου στην παλιά Λευκωσία απέναντι από το Παγκύπριο Γυμνάσιο στην πλατεία Αρχιεπισκόπου Κυπριανού και η οποία μαζί με τον ιερό ναό Αγίου Ιωάννου του Θεολόγου στη Λευκωσία, την ενορία του ιερού ναού Παναγίας Χρυσελεούσας στο Στρόβολο και την Τηλέτυπος Υπηρεσίες ΛΤΔ αποτελούν τους εταίρους-μετόχους της.

Ο συνεταιρισμός αυτός κατέχει μέχρι σήμερα ιδιοκτησιακά την συχνότητα, την άδεια και τις εγκαταστάσεις του καναλιού από το ξεκίνημά του ενώ μέχρι το 2018 είχε τη διαχείριση και εκμετάλλευσή του τις οποίες διαδέχτηκε η νεοσυσταθείσα την χρονιά εκείνη Omega Channel LTD με έδρα στα Λατσιά, στις ίδιες εγκαταστάσεις με τον Alpha Κύπρου.

Ονομασίες του σταθμού
---------------------

* **25.04.1992** *μέχρι* **11.10.1999**: **Λόγος TV**
* **11.10.1999** *μέχρι* **18.10.2016**: **Mega Channel Κύπρου**
* **18.10.2016** *μέχρι* **04.09.2017**: **MegaOne**
* **04.09.2017** *μέχρι* **25.10.2018**: **TVOne**
* **25.10.2018** *μέχρι σήμερα*: **Omega Channel**

Λογότυπα
--------

|  |  |  |  |  |  |  |
| --- | --- | --- | --- | --- | --- | --- |
| 25.01.1991-11.10.1999 | 11.10.1999-22.11.1999 | 22.11.1999-18.10.2016 | 18.10.2016-04.09.2017 | 04.09.2017-25.10.2018 | 25.10.2018-30.08.2021 | 30.08.2021-σήμερα |

Παραπομπές
----------

1. ↑  «Εβδομαδιαία μερίδια σταθμών». *agbcyprus.com*.
2. ↑  «ΠΛΗΡΟΦΟΡΙΑΚΗ ΚΑΙ ΠΟΛΙΤΙΣΤΙΚΗ ΕΤΑΙΡΕΙΑ "Ο ΛΟΓΟΣ"». OpenCorporates.com.
3. ↑  «OMEGA CHANNEL LTD». OpenCorporates.com.
4. ↑  «Το TVONE έδωσε τα χέρια με μεγάλο ελληνικό κανάλι!». *omegalive.com.cy*. 20 Σεπτεμβρίου 2018. Αρχειοθετήθηκε από το πρωτότυπο στις 19 Μαΐου 2022. Ανακτήθηκε στις 20 Σεπτεμβρίου 2018.
5. ↑  Μιλτιάδους, Ηρόδοτος (31 Δεκεμβρίου 2015). «TV και μπάλα στην Κύπρο». *24sports.com.cy*. Αρχειοθετήθηκε από το πρωτότυπο στις 6 Φεβρουαρίου 2016. Ανακτήθηκε στις 6 Φεβρουαρίου 2016.
6. ↑  «ΤΗΛΕΤΥΠΟΣ ΚΥΠΡΟΥ ΛΙΜΙΤΕΔ». OpenCorporates.com.
7. ↑  «ΤΗΛΕΤΥΠΟΣ ΥΠΗΡΕΣΙΕΣ ΛΤΔ». OpenCorporates.com.
8. ↑  «Η νέα θυγατρική του MEGA». *typologies.gr*. 11 Σεπτεμβρίου 2015. Ανακτήθηκε στις 11 Σεπτεμβρίου 2015.
9. ↑  «Νέα εποχή για το Μega Κύπρου – Αλλάζει όνομα». Αρχειοθετήθηκε από το πρωτότυπο στις 11 Απριλίου 2016. Ανακτήθηκε στις 27 Αυγούστου 2018.
10. ↑  «Τέλος εποχής: Την Τρίτη αλλάζει όνομα το Mega Κύπρου – Όλες οι λεπτομέρειες». Αρχειοθετήθηκε από το πρωτότυπο στις 14 Νοεμβρίου 2016. Ανακτήθηκε στις 27 Αυγούστου 2018.
11. ↑  TV ONE Cyprus

Εξωτερικοί σύνδεσμοι
--------------------

* Ωμέγα TV Κύπρου

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Τηλεόραση στην Κύπρο |
| --- |
|  |
| Δημόσιοι σταθμοί | 

|  |  |
| --- | --- |
| Ενεργοί | 
ΡΙΚ1 • ΡΙΚ2 • ΡΙΚ HD |
|  |
| Ανενεργοί | 
Τηλεοπτικός Σταθμός Κυπριακής Ραδιοφωνικής Υπηρεσίας |

 |
|  |
| Ιδιωτικοί σταθμοί Εθνικής Εμβέλειας | 

|  |  |
| --- | --- |
| Ενεργοί | 
Alpha Κύπρου • ΑΝΤ1 Κύπρου • Βεργίνα TV • Blue Sky • Capital TV • Omega TV • One Channel • Plus TV • Sigma • Smile TV |
|  |
| Ανενεργοί | 
Alfa TV • Αρτ Κύπρου • Astra TV • Axia Channel • CBC TV Mall • Channel 5 • Cyprus New Channel • Extra TV • F.M.T.V. • Fred TV • Λόγος TV • Magic TV • Mega • MegaOne • Music TV • Nimonia TV • NRG/MTV • Πάφος/Ωμέγα • TNT • TVOne • VOX TV |

 |
|  |
| Δορυφορικοί σταθμοί που μεταδίδονται από την Κύπρο | 

|  |  |
| --- | --- |
| Ενεργοί | 
CableNet Cinema • CytaVision Sports • Digital TV • Greek Cinema • Movies Best • Primetel |
|  |
| Ανενεργοί | 
7Sports • CableNet Showtime • Cosmote History • MAD TV Κύπρου • Village Cinema |

 |
|  |
| Συνδρομητικές πλατφόρμες | 

|  |  |
| --- | --- |
| Ενεργές | 
CableNet • CytaVision • EPIC TV • NOVA Κύπρου • Primetel |
|  |
| Ανενεργές | 
Areeba • LTV • MTN TV • MultiChoice • N.V. Cable • ScanCom |

 |

 |